ເກົາຫຼີໃຕ້ຮ້ອງຂໍຕໍ່ ສປຊ ໃຫ້ລົງໂທດພຽງຢາງ
ເກົາຫຼີໃຕ້ໄດ້ຮ້ອງຂໍຕໍ່ສະພາຄວາມໝັ້ນຄົງ ອົງການສະຫະປະຊາຊາດເພື່ອໃຫ້ ລົງໂທດພຽງຢາງໃນການຍິງລູກລະເບີດ ຕໍປີໂດໂຈມຕີກຳປັ່ນລົບເກົາຫຼີໃຕ້.
ເກົາຫຼີເໜືອກ່າວວ່າ ຕົນໄດ້ເຕືອນສະພາຄວາມໝັ້ນຄົງ ຂອງອົງການສະ ຫະປະຊາຊາດ ບໍ່ໃຫ້ທຳການອະພິປາຍ ກ່ຽວກັບກຳປັ່ນລົບຂອງເກົາຫຼີໃຕ້ ທີ່ ຈົມນ້ຳ ທີ່ທາງກຸງໂຊລ ຖິ້ມໂທດໃສ່ພຽງຢາງນັ້ນ ອົງການຂ່າວຂອງທາງການເກົາຫຼີເໜືອ ລາຍງານວ່າ ເອກອັກຄະລັດຖະ ທູດຂອງຕົນປະຈຳອົງການສະຫະ ປະຊາຊາດ ທ່ານ SIN SON HO ໄດ້ຂຽນ ຈົດໝາຍ ສະບັບນຶ່ງ ໄປຍັງປະທານສະພາຄວາມໝັ້ນຄົງເວົ້າວ່າ ການອະພິປາຍ ໃນອັນທີ່ເອີ້ນວ່າ ການສືບສວນທີ່ຈອມປອມ ຂອງເກົາຫຼີໃຕ້ ກ່ຽວກັບການຈົມນ້ຳຂອງກຳປັ່ນລົບລຳນັ້ນ ຈະມີຜົນຕິດຕາມມາຢ່າງຮ້າຍແຮງ ຕໍ່ສັນຕິພາບຢູ່ໃນ ແຫຼມເກົາຫຼີ ເກົາຫຼີໃຕ້ໄດ້ຮ້ອງຂໍຢ່າງເປັນທາງການ ຕໍ່ສະພາຄວາມໝັ້ນຄົງອົງການສະ ຫະປະຊາຊາດ ໃນສັບປະດາແລ້ວ ເພື່ອໃຫ້ລົງໂທດພຽງຢາງໃນການຍິງລູກລະ ເບີດຕໍປີໂດໂຈມຕີ ກຳປັ່ນລົບ CHEONAN ໃນເດືອນມີນາຜ່ານມາ ທີ່ເປັນເຫດ ໃຫ້ທະຫານເຮືອເກົາຫຼີໃຕ້ 46 ຄົນເສຍຊີວິດນັ້ນ ຄະນະສືບສວນນາໆຊາດໄດ້ ຖິ້ມໂທດການໂຈມຕີໃນຄັ້ງນັ້ນ ໃສ່ເຮືອດຳນໍ້າຂອງເກົາຫຼີເໜືອ ຈົດໝາຍຂອງ ທ່ານ SIN ໄດ້ກ່າວຢໍ້າ ເຖິງການປະຕິເສດຂອງເກົາຫຼີ ເໜືອ ຕໍ່ການ ກ່າວຫາດັ່ງກ່າວ ໃນອີກດ້ານນຶ່ງນັ້ນ ສື່ມວນຊົນຂອງເກົາຫຼີໃຕ້ ລາຍງານວ່າ ເຈົ້າໜ້າທີ່ໄດ້ ຈັບນາຍພົນ 2 ດາວທະຫານບົກຄົນນຶ່ງ ທີ່ສົງໄສວ່າໄດ້ບອກຄວາມລັບທາງທະ ຫານ ໃຫ້ກັບເພື່ອນ ຄົນນຶ່ງ ທີ່ຄະນະໄອຍະການຢ້ານວ່າ ອາດມອບໃຫ້ເກົາຫຼີ ເໜືອໄປແລ້ວ ລາຍງານ ເວົ້າວ່າ ນາຍພົນຄົນນີ້ ຊື່ມີນາມສະກຸນວ່າກິມ ຖືກ ກ່າວຫາວ່າ ໄດ້ບອກລາຍລະອຽດ ກ່ຽວກັບແຜນປະຕິບັດການ ທີ່ສະຫະລັດກັບ ເກົາຫຼີໃຕ້ ຈະດຳເນີນຮ່ວມກັນ ໃນກໍລະນີ ທີ່ເກີດສົງຄາມ ລະຫວ່າງເກົາຫຼີເໜືອ ແລະເກົາຫຼີໃຕ້